Carim 1 Agapeia, Maailman yhdistäjä

Carim I Agapeia, Maailman Yhdistäjä.

Carim syntyi Joroin saarella, mutta Agapeian jälkeläiset eivät silloin olleet korkeassa asemassa. Joroin Tytär, 13-vuotias Garedia, rakastui nuoreen Carimiin, joka kieltäytyi kutsusta avioliittoon, ja joutui maanpakoon. Hän pääse Kalemin saarelle pohjoiseen.

Klaanisodat olivat riehuneet jo vuosikymmeniä, ja tämä vain lisäsi kitkaa idän ja pohjoisen välillä. Garedian vihaa lisäsi myös se, että Carim rakastui Pohjoisen Tyttäreen Ulsaan jonka kanssa hän astui avioliittoon. Garedian isä Eosan sai Joroin joukot liikkeelle, joten Carim ja pohjoisen klaanineuvosto päättivät lähteä sotaan joka lopettaisi kaikki sodat.

Sota kesti vielä kuusi vuotta, jonka aikana Carim nousi pohjoisen joukkojen johtoon. Saari kerrallaan Carim alisti maailmansaaret johtonsa alle. Viimeinen saari vapaana oli Orogua, Oraakkeleiden saari, joka ei päästänyt lähelleen. Carim päästettiin saarelle neuvottelemaan, mutta ennenkuin neuvottelut ehtivät alkaakaan, Carim laski aseensa sillä hän ei halunnut nostaa aseitaan Pyhiä olentoja vastaan. Oraakkelit kertoivat Nähneensä tämän, sillä he tiesivät että Maailman Yhdistäjän olevan tulossa.

Carim lopetti sodan, ja yhdisti maailman saaret yhdeksi, jonka nimesi oman sukunsa Agapeian mukaan. Carim 1 oli voimakas hallitsija, mutta uusi maailma oli epävakaa ja tasapaino hyvin herkkä. Carim hallitsi rautaisella otteella vahvan puolisonsa Ulsan kanssa. He hallitsivat oikeudenmukaisesti mutta anteeksiantamattomasti. Maailma tarvitsi silloin heidänlaisensa hallitsijat.

Carim kirjoitti perustuslait, sääti Oraakkeleiden pyhän aseman, sekä perusti saarineuvoston auttamaan häntä johtamaan oikeudenmukaisesti kansaansa. Hän halusi ansaita oman valtakuntansa, ja h

alusi että se pysyisi hänen suvullaan, sillä joka sen ansaitsee. Siksi Carim sääti perimyslain, ettei hänen ensimmäinen poikansa pääsisi valtaan.

Carim ja Ulsa saivat yhdessä seitsemän lasta, joista viidestä kasvoi merkittäviä vaikuttajia. Ensimmäinen poika, Seram, oli kuitenkin mielipuoli. Tämä täysin raivohullu nuori mies ei pitänyt Oraakkeleiden tuomiosta, joten päätti kostaa isälleen, joka vei hänen perimysoikeutensa. Seram oletti isänsä olevan nukkumassa, kun sytytti tämän makuuhuoneen tuleen. Carim ei kuitenkaan ollut siellä, ja saapui paikalle vain nähdäkseen poikansa nauramassa maanisesti kun vahingossa poltti äitinsä elävältä.

Maailma oli edelleen vaarallinen, eikä Carim voinut antaa sodan syttyä uudelleen. Kun Pohjoisen päälliköt saapuivat hoviin vaatiakseen Seramin päätä Pohjoisentyttären murhasta, myöntyi Carim raskain sydämin. Vanha hallitsija pyysi pikariinsa myrkkyä, ja kun oli leikannut oman poikansa pään irti, hän nosti maljan. Tuolla maljalla hän julisti velan maksetuksi, ja poikansa Doriaksen hallitsijaksi. Carim joi pikarin tyhjäksi, ja kuoli oltuaan hallitsijana 22 vuotta.